Willem Abraham Cronje.
Subject: Research scientists (Biography)
Author: Kruger, Johan
Persons: Biographee: Cronje, Willem Abraham
Accession Number: 293812444
Full Text: 'One brief shining moment', soos die lewe van John F Kennedy dikwels beskryf is, so was die lewe van Willie Cronje. Willie is op 20 Maart 1967 gebore. Op die ouderdom van 44 jaar, op 17 Januarie 2012, sterf hy in 'n wildkamp op sy plaas naby Boshof in die Vrystaat. Sy eie buffel se horing penetreer sy borskas en ruptuur sy pulmonale vena in 'n fratsongeluk. Hy sak inmekaar en sterf voor sy seun Willem.
Na sy internskap aan Middelburg Hospitaal vestig hy hom in Pietersburg/Polokwane waar hy 'n suksesvolle huisartspraktyk opbou. Hy was gewild en geliefd by sy pasiente en kollegas.
Willie se belangstellings was besonder wyd. Hy word 'n kranige vlieenier wat in sy eie vliegtuig na sy wydverspreide sakebelange vlieg. Hy was ook 'n entoesiastiese teler van Arabier perde en het gereeld aan uithouritte deelgeneem.
Willie was 'n besonderse pa vir sy twee talentvolle kinders, Willem, 'n eerstejaar BCom (Rek)-student aan Tukkies, en Elisma, graad 11-leerder aan die Hoerskool Menlopark. Sy vrou Liesl het hom deur dik en dun bygestaan. Hulle is in 1992 getroud nadat hy afgestudeer het en sy haar onderwysstudies en termyn as primaria van Huis Madelief by Tukkies voltooi het.
Liesl is die dogter van dr. Johan Kruger, voormalige president van SAMA, en suster van dr. Mannie Kruger, Nasionale Raadslid van SAMA.
Sy vriend, Claude Moller, skryf: 'He was a cut above the rest....' 'Alles wat hy gedoen, gedink, gemaak, gekoop, gedra, gery en gebou het, was in daardie genre. Ek betrap myself daagliks in hierdie denkvlugte oor hom; talle gesprekke by baie vure oor baie ure; ek dink ons dilemma is dat hy vir ons onvervangbaar is.' Op 20 Januarie groet meer as 500 vriende, familie en kollegas in 'n volgepakte Lynnwood Gemeente hierdie merkwaardige geneesheer. Ons mis hom baie!
Previous Article: Govt steps up to stop corrosion of health research.
Next Article: Transplantation of the heart: an overview of 40 years' clinical and research experience at Groote Sc...